Emil Gustav Adolf Markau

Emil Gustav Adolf MARKAU (naskiĝis la 26-an de septembro 1877 en Dierberg, mortis la 31-an de aŭgusto 1959 en Hamburgo) estis germano, popollerneja instruisto kaj preĝeja orgenisto.

 Vivo 
Esperantisto li  estis ekde 1908, prezidanto de la Esperanto-Societo en Potsdam de 1909. Post la Unua Mondmilito li komencis instrui Esperanton en lernejo kaj fondis Laborsocieton de Potsdamaj Esperanto-instruistoj. Tiu eldonis ilustritan Gvidlibron tra la Park- kaj Ĝardenurbo Potsdam. 

Markau verkis germane	malgrandan Esperanto-instruilon por la gasteja profesio. Li tradukis la duvoluman romanon La Reĝo de Rothenburg (nepublikigita).

En 1928 li estis LKK-ano de la 17-a Germana Esperanto-Kongreso en Potsdamo.17-a Germana Esperanto-Kongreso. En: Germana Esperantisto 6/1928, p, 90.

Li fariĝis membro de la ekzamenkomisiono Berlino kaj de la konsilantaro de GEA. En 1946 li fuĝis al Hamburgo, kie li aniĝis al la Esperanto-Societo kaj fondis trivoĉan virinan ĥoron, kiu brile elpaŝis dum la 34-a Germana Esperanto-Kongreso en Hamburgo en 1956.

Markau aktivis en KELI kaj kiel prezidanto de la ekzamenkomisiono Hamburgo.

 Verkoj 

 Kleiner Esperanto-Lehrer für das Gastwirtsgewerbe: zum Selbstunterricht. Ellersiek 1927.

 Ist die Sprache Esperanto für die Übersetzung dramatischer Literatur geeignet? En: Germana Esperanto-Revuo 8/1957, p. 92–93 kaj 10/1957, p. 117–118.

 Fontoj 

 Emil Markau 80jara. En Germana Esperanto-Revuo 10/1957, p.113.
 Emil Markau mortis. En: Germana Esperanto-Revuo 10/1959, p..18.

 Referencoj 

Kategorio:Germanaj instruistoj
Kategorio:Germanaj esperantistoj